CELEX: 62018TN0242
Language: da
Date: 2018-04-18 00:00:00
Title: Sag T-242/18: Sag anlagt den 18. april 2018 — VV mod Kommissionen

201806150741955322018/C 231/382422018TC23120180702DA01DAINFO_JUDICIAL20180418303121Sag T-242/18: Sag anlagt den 18. april 2018 — VV mod Kommissionen
 ---documentbreak--- C2312018DA3010120180418DA0038301312Sag anlagt den 18. april 2018 — VV mod Kommissionen
   (Sag T-242/18)2018/C 231/38Processprog: fransk
      Parter
   
   
      Sagsøger: VV (ved advokat F. Moyse)
   
      Sagsøgt: Europa-Kommissionen
   
      Sagsøgerens påstande
   
   
            —
         
         
            Annullation af afgørelsen af 19. juni 2017 og, om fornødent, af afgørelse om afslag på sagsøgerens klage af 18. januar 2018.
         
      
            —
         
         
            Europa-Kommissionen tilpligtes at betale sagsomkostningerne.
         
      
      Søgsmålsgrunde og væsentligste argumenter
   
   Med søgsmålet har sagsøgeren nedlagt påstand om annullation af afgørelsen fra udvælgelseskomitéen for den almindelige udvælgelsesprøve EPSO/AD/322/16 — Administratorer inden for revision (AD 5/AD 7)(EUT 2016, C 171A, s. 1), om ikke at give ham adgang til den nævnte udvælgelsesprøve, for så vidt som han ikke havde godtgjort at være i besiddelse af et eksamensbevis efter afsluttet uddannelse på universitetsniveau på mindst 3 år inden for de områder, der er anført i meddelelsen om den nævnte udvælgelsesprøve.
   Til støtte for søgsmålet har sagsøgeren anført to anbringender.
   
            1.
         
         
            Første anbringende om utilstrækkelig begrundelse af den anfægtede afgørelse.
         
      
            2.
         
         
            Andet anbringende om, at udvælgelseskomitéen anlagde åbenbart urigtige skøn ved bedømmelsen af oplysningerne i sagsøgerens ansøgning. Udvælgelseskomitéen tilsidesatte meddelelsen om udvælgelsesprøven ved at fastslå, at sagsøgeren ikke havde et uddannelsesniveau svarende til en uddannelse på universitetsniveau på mindst 3 år, afsluttet med et eksamensbevis, som var nødvendig for at få adgang til udvælgelsesprøven.